StarSoft Oy | Kurre 7:n käyttö paikallisena, esim. kannettavalla tietokoneella Ohjelmapäivityspalvelu
Lukuvuoden vaihtuminen ja suunnitteluKurre 7:n käyttö paikallisena
Ennen asennusta avataan työkoneella se Kurre-kanta, joka halutaan siirtää kannettavalle. Työjärjestykselle määritellään ensin salasana Kurren päävalikon Yleiset asetukset -kohdassa, kentässä Yksittäiskäytön salasana. Salasanaa tarvitaan, kun Kurre-kanta avataan kannettavalla. Seuraavaksi otetaan varmuuskopio kyseisestä Kurre-kannasta.
4) Varmuuskopio ilmestyy ruudulle. Klikkaa Kopioi paikalliseksi. Paikallisen kopion sijaintipaikaksi voidaan valita esim. muistitikku, jolla kanta saadaan siirrettyä kannettavalle. Paikallista kopiota tallennettaessa Kurre kysyy, kopioidaanko myös ohjelmaympäristö. Kyllä-vastauksella kopioon tulee mukaan myös kaikki kannettavalle tarvittava eli itse ohjelma sekä kaikki yksittäiskäytössä tarvittavat tiedostot. Ympäristön kopioiminen kannattaa myös siksi, että näin saadaan kannettavalle sama ohjelmaversio kuin työkoneella on.
Toisin kuin palvelinyhteyttä käytettäessä, itsenäinen Kurre-ohjelma ei tallenna muutoksia automaattisesti vaan käyttäjän on tallennettava muutokset itse. Samasta kannasta voi tallentaa useita eri versioita eri nimillä. Tallennus löytyy kaikkien ikkunoiden Toiminnot-valikosta.
Kurre kysyy työjärjestyksen salasanaa. Jos et muista enää salasanaa, ota yhteys StarSoftin asiakastukeen.
Jos haluat säilyttää myös vanhan version palvelimella, klikkaa Kanta löytyi -ruudun vasemmasta ylänurkasta Asetukset, ja valitse Tuo työjärjestys uutena.
Niin kauan kuin Kurre-kantaa käytetään palvelinyhteydellä, näkyvät muidenkin oppilaitosten tekemät varaukset työjärjestyksissä. Sen jälkeen kun kanta irrotetaan ja viedään omalle kannettavalle, katkeaa yhteys muiden oppilaitosten varauksiin. Jo tehdyt varaukset pysyvät, mutta uudet eivät tule näkyviin. Tämän vuoksi irrotetulla kannalla jatketaan lähinnä oman oppilaitoksen resurssien käytön suunnittelua. Ennen kuin rehtori tai muu käyttäjä siirtää oppilaitoksensa kannan kannettavalle, olisi hyvä neuvotella yhteisten resurssien jakamisesta muiden oppilaitosten kanssa. Yhteisten resurssien sijoitukset kannattaa tehdä mahdollisimman valmiiksi siinä vaiheessa, kun vielä käytetään palvelinyhteyttä ja varaukset tulevat näkyviin samantien.
Jos työjärjestystä ei ole määritelty julkiseksi, oman oppilaitoksen kannan palauttaminen kannettavalta ei vaikuta muiden oppilaitosten Kurre-työskentelyyn millään tavalla. Jos kanta on julkinen, ilmestyvät uudet varaukset yhteisten resurssien työjärjestyksiin sillä hetkellä, kun kanta palautetaan multiKurreen. Palautuksen mukana tulevat uudet varaukset eivät kumoa jo olemassa olevia muiden oppilaitosten varauksia, vaan ne täydentyvät uusilla. Näin ollen yhteisille resursseille saattaa muodostua päällekkäisyyksiä. Kurre ei ilmoita päällekkäisyyksistä erikseen vaan niiden tarkastaminen jää käyttäjän tehtäväksi. Jos resurssien käyttö oli sovittu etukäteen, ei päällekkäisyyksiä pitäisi syntyä.
Aiheeseen liittyen: Kurre 7 ilman Primusta - LDAP-asetukset Kurre 7:n varmuuskopiointi Työjärjestyksen kopiointi seuraavalle lukuvuodelle Tulostettava versio Sivun alkuun Copyright © 2013 StarSoft Oy | Log in |